EVROPSKA KOMISIJA Bruselj, 28.10.2021 COM(2021) 935 final 2021/0337(BUD) Predlog SKLEP EVROPSKEGA PARLAMENTA IN SVETA o uporabi Evropskega sklada za prilagoditev globalizaciji za presežne delavce na podlagi vloge Italije – EGF/2021/003 IT Porto Canale



OBRAZLOŽITVENI MEMORANDUM OZADJE PREDLOGA 1.Pravila o finančnih prispevkih iz Evropskega sklada za prilagoditev globalizaciji za presežne delavce (ESPG) so določena v Uredbi (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013 (v nadaljnjem besedilu: uredba o ESPG). 2.Italija je 15. julija 2021 vložila vlogo EGF/2021/003 IT/Porto Canale za finančni prispevek iz ESPG zaradi presežkov v Porto Industriale di Cagliari SpA v Italiji. 3.Po oceni te vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG EGF/2021/003 IT/Porto Canale Država članica Italija Zadevne regije (na ravni NUTS 2) Sardegna (ITG2) Datum vložitve vloge 15. julij 2021 Datum potrdila o prejemu vloge 29. julij 2021 Datum zahtevka za dodatne informacije 29. julij 2021 Rok za predložitev dodatnih informacij 20. avgust 2021 Rok za zaključek ocene 29. oktober 2021 Merilo za pomoč člen 4(3) uredbe o ESPG

Glavno podjetje Porto Canale

(Porto Industriale di Cagliari SpA)

Število zadevnih podjetij 1 Sektorji gospodarske dejavnosti (oddelek NACE Revizija 2) oddelek 52 (Skladiščenje in spremljajoče prometne dejavnosti) Referenčno obdobje (štirje meseci): 1. september 2020–1. januar 2021 Število presežkov v referenčnem obdobju (a) 190 Število presežkov pred referenčnim obdobjem ali po njem (b) 0 Skupno število presežkov (a + b) 190 Skupno število upravičencev 190 Skupno število ciljnih upravičencev 190 Proračun za prilagojene storitve (v EUR) 1 686 750 Proračun za izvajanje ESPG (v EUR) 70 200 Skupni proračun (v EUR) 1 756 950 Prispevek ESPG (85 %) (v EUR) 1 493 407 OCENA VLOGE Postopek 4.Italija je vlogo EGF/2021/003 IT/Porto Canale vložila 15. julija 2021, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je 29. julija 2021 potrdila prejem vloge in od Italije zahtevala dodatne informacije. Dodatne informacije so bile predložene v 15 delovnih dneh od datuma zahtevka. Komisija mora oceno skladnosti vloge s pogoji za finančni prispevek zaključiti v 50 delovnih dneh od prejema popolne vloge; ta rok se izteče 29. oktobra 2021. Upravičenost vloge Zadevna podjetja in upravičenci 5.Vloga se nanaša na 190 presežnih delavcev v družbi Porto Canale (Porto Industriale di Cagliari SpA). To podjetje je poslovalo v gospodarskem sektorju, razvrščenem v oddelek 52 NACE Revizija 2 (Skladiščenje in spremljajoče prometne dejavnosti). Do presežkov v družbi Porto Canale je prišlo v regiji na ravni NUTS 2 Sardegna (ITG2). Merila za pomoč 6.Italija je vlogo vložila na podlagi meril za pomoč iz člena 4(3) z odstopanjem od meril iz člena 4(2), točka (a), uredbe o ESPG, ki zahteva prenehanje opravljanja dejavnosti za vsaj 200 presežnih delavcev v referenčnem obdobju štirih mesecev v podjetju v državi članici, vključno s presežnimi delavci pri dobaviteljih ali proizvajalcih v poproizvodni fazi in/ali samozaposlenimi osebami, ki so prenehale opravljati dejavnost. 7.Štirimesečno referenčno obdobje za vlogo traja od 1. septembra 2020 do 1. januarja 2021. Izračun števila presežkov in primerov prenehanja opravljanja dejavnosti 8.Število presežnih delavcev v referenčnem obdobju je bilo izračunano od datuma dejanske prekinitve ali izteka pogodbe o zaposlitvi. Upravičenci

9.Skupno število upravičencev je torej 190. Opis dogodkov, ki so povzročili presežke in prenehanje opravljanja dejavnosti 10.Prek sredozemskih pristanišč je bilo v letu 2018 opravljenih 35 % evropskega pristaniškega prometa, kar je sedem odstotnih točk več kot leta 2008. Vendar ta trend italijanskim pristaniščem ni prinesel koristi. Med letoma 2011 in 2018 se je število ton tranzitnega prometa skozi Sueški prekop povečalo za 42 %, v istem obdobju pa se je dejavnost italijanskih pristanišč povečala le za 2 % in dejavnost v cagliarijskem pristanišču stalno zmanjševala. Pomorski prevoz blaga, skupni vhodni in izhodni promet v sardinskih pristaniščih

(v milijonih ton) V pristanišče Iz pristanišča Vir: Banca d'Italia. 11.Proces koncentracije svetovnih ladijskih družb je privedel do sprememb v pretovarjanju v Sredozemskem morju. Obseg in operacije kontejnerskega prometa so se prestavili na pomorska vozlišča na obrobju Sredozemlja, kot so Pirej, Port Said, Tanger-Med in Algeciras. 12.Cagliarijsko pristanišče ima v svetovni trgovinski mreži znatno slabši položaj, saj ne more nuditi kopenskih povezav s preostalo Italijo in Evropo. Leta 2018 se je promet zmanjšal za 90 % in izgube so presegle 3 milijone EUR. Leta 2019 cagliarijski kontejnerski terminal nekaj mesecev ni prejel nobenih ladijskih pristankov zaradi strateških odločitev svoje glavne stranke (Hapag Lloyd). Skupina Contship Italia Group, edina delničarka družbe Porto Industriale di Cagliari S.p.A, koncesionarke kontejnerskega terminala, se je zato odločila, da preneha poslovati v Cagliariju in prostovoljno likvidira svojo hčerinsko družbo Porto Industriale di Cagliari SpA. 13.V izogib odpuščanjem so italijanski organi septembra 2019 med iskanjem novega koncesionarja za kontejnerski terminal 207 delavcem družbe Porto Canale za 12 mesecev odobrili CIGS, tj. socialnovarstveni ukrep za nadomestitev ali dopolnitev plače delavcev iz podjetij v težavah. Delavcem so bila poslana obvestila o odpovedi z datumom prekinitve pogodbe 1. septembra 2020. 14.Na razpis za novega koncesionarja se kljub trikratnemu podaljšanju ni prijavil noben ponudnik. Septembra 2020 je bilo odpuščenih 190 delavcev, ki so še bili v podjetju. Pričakovani učinek presežkov na lokalno, regionalno ali nacionalno gospodarstvo in zaposlenost 15.Pandemična kriza je znatno poslabšala razmere na trgu dela na Sardiniji, ki je zaradi svoje otoške lege daleč od celinske Italije majhen trg dela. 16.Število zaposlenih, ki se je v obdobju 2018–2019 povečevalo, se je leta 2020 močno zmanjšalo. Glede na anketo o delovni sili italijanskega nacionalnega statističnega urada (ISTAT) je bilo zmanjšanje (–4,6 %) za 2,6 odstotne točke višje od povprečja Italije kot celote (–2,0 %). 17.Leta 2020 je bila razlika med ustvarjenimi in ukinjenimi delovnimi mesti negativna (–6 000 delovnih mest), kar pomeni izgubo 2,6 delovnega mesta s polnim delovnim časom na vsakih 100 zaposlenih. Upad je bil zabeležen predvsem v turističnih, razvedrilnih in prostočasnih storitvah ter pomorskem tovornem prometu (zlasti pretovarjanju), medtem ko je bil v gradbeništvu razvoj pozitiven. Stopnja aktivnosti se je v primerjavi z letom 2019 zmanjšala za 3,1 odstotne točke na 60,3 %. 18.V prvi polovici leta 2020 se je število opravljenih delovnih ur na Sardiniji v primerjavi z istim obdobjem leta 2019 zmanjšalo za skoraj 20 %. Zmanjšanje števila opravljenih delovnih ur ni povzročilo brezposelnosti zaradi obsežne uporabe shem skrajšanega delovnega časa in začetka veljavnosti zakonskega odloka za preprečitev ukinjanja delovnih mest v prvih mesecih pandemije. 19.Sardinsko gospodarstvo ne trpi le zaradi negativnih posledic presežkov v družbi Porto Canale, ampak tudi zaradi presežkov v družbi Air Italy, za katere je bila vložena druga vloga za pomoč iz ESPG. 20.V splošnem kontekstu upada zaposlovanja bodo presežni delavci iz družbe Porto Canale potrebovali dodatno podporo, da bi premagali težave glede majhnega sardinskega trga dela in našli novo zaposlitev. Pojasnitev okoliščin, na katerih temelji dopustnost vloge 21.Po navedbah Italije bi bilo treba to vlogo kljub dejstvu, da je v štirimesečnem referenčnem obdobju prišlo do manj kot 200 presežkov, enačiti z vlogo na podlagi člena 4(2), točka (a), uredbe o ESPG, saj je do odpustov prišlo na majhnem trgu dela.

22.Sardinija je glede na svojo otoško lego daleč od celinske Italije majhen trg dela. Otok je poleg tega redko poseljen. Gostota prebivalstva znaša 68 prebivalcev/km², kar je pod povprečjem EU27 (109) in približno tretjina italijanskega povprečja (201). Obenem se otoška populacija krči (–5,4 % leta 2019 v primerjavi z letom 2018). Geografska porazdelitev prebivalstva, naravnih virov, gospodarskega bogastva in gospodarske infrastrukture je neenotna in skoncentrirana na jugu in severozahodu otoka. Tretjina vseh delovnih mest na Sardiniji je v Cagliariju. 23.BDP v SKM na prebivalca na Sardiniji je veliko nižji od italijanskega povprečja. Leta 2018 je znašal 21 600 EUR, kar je precej manj od italijanskega (29 700 EUR) in evropskega povprečja (31 000 EUR) (Eurostat, 2020). 24.Sardinijo je gospodarska kriza močno prizadela. Gospodarstvo od leta 2008 trpi zaradi nizke rasti in vse večje brezposelnosti. 25.Pandemija je hudo prizadela sardinski storitveni sektor, kjer se je promet zmanjšal pri dveh tretjinah podjetij. Podjetja na področju turizma so bila še posebej prizadeta, saj se je število obiskovalcev leta 2020 v primerjavi z letom 2019 zmanjšalo za 58 %. Predelovalne dejavnosti, ki so odpornejše na učinke pandemije, predstavljajo le 7 % vseh dejavnosti na Sardiniji, kar je 1,7 odstotne točke manj od nacionalnega povprečja za predelovalne dejavnosti (ISTAT, 2020). 26.Leta 2020 se je razpoložljivi dohodek sardinskih družin pri stalnih cenah zmanjšal za 5,1 % v primerjavi z letom 2019 (–2,7 % v Italiji). Zmanjšanje je bilo posledica upada dohodka iz dela, ki predstavlja več kot štiri petine skupnega dohodka. Skupni neto zaslužki zaposlenih so se močno skrčili, predvsem zaradi nižjega števila opravljenih delovnih ur (13 % manj kot leta 2019). 27.Zaradi pandemije se je delež sardinskih gospodinjstev brez dohodka iz dela leta 2020 povečal na 16,5 % (+3,5 odstotne točke od leta 2019). Zaradi zmanjšanega dohodka gospodinjstev se je uporaba osnovnega dohodka (reddito di cittadinanza) leta 2020 v primerjavi z letom 2019 povečala za 7,3 %. Število upravičenih gospodinjstev je konec leta 2020 znašalo 47 604 ali 6,5 % sardinskih gospodinjstev, kar je 1,7 odstotne točke več od italijanskega povprečja (4,8 %). 28.Maja 2020 je bil uveden izredni dohodek (reddito di emergenza) kot začasen ukrep, podoben osnovnemu dohodku, vendar z manj omejevalnimi merili za upravičenost, da bi se zagotovila takojšnja pomoč družinam, ki so jih gospodarske posledice pandemije hudo prizadele. Konec leta 2020 je ta ukrep izkoristilo približno 8 500 gospodinjstev v deželi. Obe dohodkovni shemi sta podprli 7,7 % sardinskih gospodinjstev. 29.Osnovni dohodek je prispeval k zmanjšanju revščine, s katero se je glede na indeks relativne revščine leta 2018 spopadalo 25 % prebivalstva na Sardiniji, kar je 10 odstotnih točk več od nacionalnega povprečja. Tudi indeks revščine družin je višji od italijanskega povprečja. Leta 2018 je znašal 19,3 % za Sardinijo in 11,8 % za Italijo. Leta 2019 se je zmanjšal na 12,8 % (Sardinija) in 11,4 % (Italija). Povod za upad indeksa za Sardinijo je bil nedvomno osnovni dohodek, ki ga je izkoristilo približno 40 000 prebivalcev Sardinije. Uporaba okvira kakovosti EU za predvidevanje sprememb in prestrukturiranje 30.Italija je opisala, kako so bila upoštevana priporočila iz okvira kakovosti EU za predvidevanje sprememb in prestrukturiranje. Potem ko je družba Porto Canale začela postopek kolektivnega odpuščanja celotne delovne sile, so sardinski organi, pristojna ministrstva, sindikati in podjetje, v katerem je prišlo do odpuščanja, vzpostavili okrogle mize z dvojnim ciljem, in sicer zaščititi dohodek delavcev s shemami subvencij za dopolnitev plač in zagotavljanjem, da delavci ohranijo svoje poklicne spretnosti in znanje, ter povečati privlačnost cagliarijskega pristanišča za potencialne vlagatelje, pod pogojem, da vlagatelji lahko ustvarijo nove zaposlitvene možnosti. 31.Regionalni javni službi za zaposlovanje Regione Sardegna in ASPAL sta sprejeli neposredne ukrepe za dosego ciljev, ki so v okviru kakovosti za predvidevanje sprememb in prestrukturiranje priporočeni glede usposabljanja, certificiranja in ponovnega zaposlovanja. Služba ASPAL je za ponovno zaposljivost delavcev opredelila najprimernejše ukrepe, da bi jim zagotovila prenosljive spretnosti, kot so digitalne, jezikovne ali podjetniške spretnosti, ali izpopolnjevanje v logistiki. Delavcem je bil odobren CIGS za 12 mesecev, omogočile pa so se jim tudi storitve intenzivne pomoči pri premestitvi, povezane s shemo CIGS. Socialni partnerji so bili v celoti vključeni v načrtovanje ukrepov. 32.Glede dejavnosti za pomoč presežnim delavcem je Italija sporočila, da so bile „splošne informacije in poklicna orientacija“ že izvedene in da se je 179 presežnih delavcev udeležilo usposabljanja za izpopolnjevanje v logistiki. Dopolnjevanje ukrepov, ki se financirajo z nacionalnimi sredstvi ali sredstvi Unije 33.Italija je potrdila, da ukrepi, ki prejmejo finančni prispevek iz ESPG, ne bodo financirani tudi iz drugih finančnih instrumentov Unije. 34.Usklajeni sveženj prilagojenih storitev dopolnjuje ukrepe, ki se financirajo z drugimi nacionalnimi sredstvi ali sredstvi EU, kot so že omenjene storitve pomoči pri premestitvi, povezane s shemo CIGS. Postopki za posvetovanje s ciljnimi upravičenci ali njihovimi predstavniki ali socialnimi partnerji ter lokalnimi in regionalnimi organi 35.Dežela Sardinija, služba ASPAL, občina Cagliari, cagliarijski pristaniški organ in sindikati so si skupaj prizadevali opredeliti ustrezne ukrepe in poti za ponovno zaposlitev nekdanjih delavcev družbe Porto Canale. Služba ANPAL in sardinski organi so od novembra 2020 organizirali več videokonferenc, da bi izpopolnili sveženj ukrepov in pripravili vlogo za pomoč iz ESPG. Ciljni upravičenci in predlagani ukrepi Ciljni upravičenci 36.Pričakuje se, da se bo ukrepov udeležilo vseh 190 presežnih delavcev. Razčlenitev teh delavcev po spolu, starostni skupini in stopnji izobrazbe:

Kategorija Število

predvidenih upravičencev Spol moški 172 (90,5 %) ženski 18 (9,5 %) nebinarni 0 (0,0 %) Starostna skupina mlajši od 30 let 0 (0,0 %) 30–54 let 187 (98,4 %) starejši od 54 let 3 (1,6 %) Stopnja izobrazbe nižja sekundarna izobrazba ali manj 18 (9,5 %) višja sekundarna ali posekundarna izobrazba 159 (83,7 %) terciarna izobrazba 13 (6,8 %) Predlagani ukrepi 37.Prilagojene storitve, ki bodo zagotovljene presežnim delavcem, so sestavljene iz naslednjih ukrepov: –Splošne informacije in poklicna orientacija: Po splošnih informacijah o razpoložljivih ukrepih se vsem delavcem zagotovi poklicna orientacija. Ta ukrep, ki se že izvaja, ni del svežnja, ki se sofinancira iz ESPG. Ukrep je kljub temu opisan zaradi skladnosti ukrepov, ki so predlagani presežnim delavcem. –Karierno svetovanje: Oblikovanje profilov, ki je del vsebine tega ukrepa, je namenjeno spodbujanju procesa osebnega ozaveščanja za opredelitev interesov, spretnosti, zmogljivosti in kompetenc ter področij, kjer so potrebne izboljšave. Rezultat tega procesa bo individualizirana pot delavca za ponovno vključitev na trg dela. –Pomoč pri iskanju zaposlitve, vključno z aktivnim iskanjem lokalnih in regionalnih zaposlitvenih možnosti ter povezovanjem s ponudbo ustreznih delovnih mest. –Mentorstvo pri prilagajanju na novo delovno mesto. Predvideno je mentorstvo za pomoč delavcem pri prilagajanju novemu delovnemu okolju in organizacijskemu kontekstu. –Podpora pri ustanavljanju podjetja. Delavcem, zainteresiranim za samozaposlitev, bo zagotovljeno skupinsko/individualno mentorstvo, ki lahko vključuje načrtovanje, izvajanje študij izvedljivosti, pripravo poslovnih načrtov, pomoč pri iskanju možnosti financiranja itd. Delavcem bo na voljo orodje za podjetniške spretnosti „WeRentrepreneur“. –Prispevek za ustanovitev podjetja. Delavci, ki ustanovijo podjetje ali začnejo opravljati dejavnost kot samozaposlene osebe, bodo prejeli prispevek v višini do 22 000 EUR za kritje ustanovitvenih stroškov. –Usposabljanje. Ponudba usposabljanja v logistiki med drugim zajema gibanje blaga, načrtovanje prevoza, vzdrževanje strojev v tovornem prometu ter upravljanje in organizacijo logistične infrastrukture. Glavno usposabljanje dopolnjuje 30 ur horizontalnega usposabljanja (angleščina ali programska oprema, povezana z vsebino glavnega usposabljanja). Delavci, ki bodo po povezovanju ponudbe in povpraševanja uvrščeni v ožji izbor za zaposlitev, bodo deležni usposabljanja za odpravo morebitnega pomanjkanja spretnosti, ki ga ugotovi potencialni delodajalec. Prednost bodo imele najranljivejše skupine delavcev, zlasti delavci z nizko izobrazbo ali starejši od 55 let. Usposabljanje bo osredotočeno na zeleno gospodarstvo, modro gospodarstvo, osebne storitve, zdravstvene in socialne storitve, promocijo kulturne dediščine in kulturne dejavnosti. V ponudbi usposabljanja je tudi usposabljanje za poklicne kvalifikacije, vključene v nacionalne ali regionalne kataloge znanja. Delavci, ki se odločijo za samozaposlitev, bodo prejeli bon za usposabljanje v zvezi z ustanovitvijo in vodenjem podjetja. –Spodbude in prispevek k posebnim stroškom. (1) Spodbude za zaposlovanje. Podjetja, ki zaposlujejo nekdanje delavce družbe Porto Canale, bodo za pogodbe za nedoločen čas s polnim delovnim časom prejela 3 500 EUR, za pogodbe za določen čas pa 1 500 EUR. (2) Povračilo stroškov mobilnosti. Za podporo geografski mobilnosti delavcev v primeru ponovne zaposlitve v podjetju, ki se nahaja v drugi deželi ali je od stalnega prebivališča delavca oddaljeno 200 km ali več, se načrtuje povračilo stroškov selitve. (3) Spodbuda za usposabljanje. Delavci, ki se aktivno udeležujejo usposabljanja, bodo prejeli pavšalni znesek v višini 500 EUR. 38.Ukrepi naj bi bili usklajeni z italijansko nacionalno strategijo trajnostnega razvoja (SNSvS). Sveženj bo prispeval k razširjanju horizontalnih spretnosti, ki so potrebne v digitalni industrijski dobi in z viri gospodarnem gospodarstvu, v skladu s členom 7(2) uredbe o ESPG. 39.Tu opisan usklajeni sveženj prilagojenih storitev vključuje aktivne ukrepe trga dela v okviru upravičenih ukrepov iz člena 7 uredbe o ESPG. Predlagane storitve ne nadomeščajo pasivnih ukrepov socialne zaščite. 40.Italija je predložila zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takih ukrepov. Ocena proračuna 41.Predvideni skupni stroški znašajo 1 756 950 EUR, kar vključuje izdatke za prilagojene storitve v višini 1 686 750 EUR ter izdatke za pripravo, upravljanje, informiranje in oglaševanje ter nadzor in poročanje v višini 70 200 EUR. 42.Skupni zaprošeni finančni prispevek iz ESPG znaša 1 493 407 EUR (85 % skupnih stroškov). 43.Nacionalno predhodno financiranje in sofinanciranje zagotavlja Regione Sardegna.

Ukrepi Predvideno število udeležencev Predvideni stroški na udeleženca

(v EUR) Predvideni skupni stroški (v EUR) Prilagojene storitve (ukrepi na podlagi člena 7(2), točka (a), uredbe o ESPG) Karierno svetovanje

(counselling per lo sviluppo di carriera e patto di azione) 190 280 53 200 Pomoč pri iskanju zaposlitve

(accompagnamento e assistenza alla ricerca attiva di lavoro) 150 280 42 000 Mentorstvo pri prilagajanju na novo delovno mesto

(accompagnamento all'inserimento lavorativo) 150 175 26 250 Podpora pri ustanavljanju podjetja

(accompagnamento alla creazione d'impresa) 20 525 10 500 Prispevek za ustanovitev podjetja

(bonus per la creazione di un'impresa) 20 22 000 440 000 Usposabljanje

(formazione professionale su misura, voucher formativo specialistico, formazione specialistica in gestione aziendale) 176 2 993 526 800 Vmesni seštevek (a): Delež svežnja prilagojenih storitev – 1 098 750 (65,14 %) Pomoči in spodbude (ukrepi na podlagi člena 7(2), točka (b), uredbe o ESPG) Spodbude za zaposlovanje

(Incentivo all’assunzione) 170 2 235 380 000 Povračilo stroškov mobilnosti

(bonus per la mobilità territoriale) 80 1 500 120 000 Spodbuda za usposabljanje

(indennità per la frequenza della formazione) 176 500 88 000 Vmesni seštevek (b): Delež svežnja prilagojenih storitev: – 588 000 (34,86 %) Dejavnosti na podlagi člena 7(5) uredbe o ESPG 1. Priprava – 15 000 2. Upravljanje – 30 000 3. Informiranje in oglaševanje – 4 200 4. Nadzor in poročanje – 21 000 Vmesni seštevek (c): Delež skupnih stroškov: – 70 200 (4,00 %) Skupni stroški (a + b + c): – 1 756 950 Prispevek iz ESPG (85 % skupnih stroškov) – 1 493 407 44.Stroški ukrepov, ki so v zgornji preglednici opredeljeni kot ukrepi na podlagi člena 7(2), točka (b), uredbe o ESPG, ne presegajo 35 % skupnih stroškov usklajenega svežnja prilagojenih storitev. Italija je potrdila, da so ti ukrepi odvisni od aktivne udeležbe ciljnih upravičencev v dejavnostih iskanja zaposlitve ali usposabljanja. 45.Italija je potrdila, da stroški naložb za samozaposlitev, ustanavljanje podjetij in delavske prevzeme ne bodo presegli 22 000 EUR na upravičenca. Obdobje upravičenosti izdatkov 46.Italija je prilagojene storitve za ciljne upravičence začela izvajati 8. oktobra 2020. Izdatki za ukrepe bodo torej upravičeni do finančnega prispevka iz ESPG od 8. oktobra 2020 do izteka 24 mesecev po datumu začetka veljavnosti sklepa o financiranju. 47.Upravni izdatki Italije za izvajanje ESPG so se začeli 18. januarja 2021. Izdatki za dejavnosti priprave, upravljanja, informiranja in oglaševanja ter nadzora in poročanja so torej upravičeni do finančnega prispevka iz ESPG od 18. januarja 2021 do izteka 31 mesecev po datumu začetka veljavnosti sklepa o financiranju. Sistemi upravljanja in nadzora 48.Vloga vsebuje opis sistema upravljanja in nadzora, ki opredeljuje odgovornosti vključenih organov. Italija je Komisijo obvestila, da bo finančni prispevek upravljala služba ANPAL, in sicer bo ANPAL – Divisione IV deloval kot organ upravljanja, ANPAL – Divisione VI pa kot certifikacijski organ. Ministero del lavoro e delle politiche sociali-MLPS – Segretariato Generale bo deloval kot revizijski organ. ASPAL bo posredniški organ za organ upravljanja. Obveznosti zadevne države članice 49.Italija je predložila vsa potrebna zagotovila v zvezi z naslednjim: –pri dostopu do predlaganih ukrepov in njihovem izvajanju se bosta upoštevali načeli enakega obravnavanja in nediskriminacije; –upoštevajo se zahteve nacionalne zakonodaje in zakonodaje EU o kolektivnih odpustih; –preprečilo se bo vsakršno dvojno financiranje; –finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 50.Sredstva ESPG ne presegajo najvišjega letnega zneska 186 milijonov EUR (v cenah iz leta 2018), kot je določeno v členu 8 Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027. 51.Komisija po proučitvi vloge v zvezi s pogoji iz člena 13(1) in (2) uredbe o ESPG ter ob upoštevanju števila ciljnih upravičencev, predlaganih ukrepov in ocenjenih stroškov predlaga uporabo ESPG v znesku 1 493 407 EUR, kar je 85 % skupnih stroškov predlaganih ukrepov, da se zagotovi finančni prispevek za vlogo. 52.Predlagani sklep o uporabi ESPG bosta skupaj sprejela Evropski parlament in Svet v skladu s točko 9 Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev. Povezani akti

53.Ko Komisija predloži ta predlog sklepa o uporabi ESPG, bo Evropskemu parlamentu in Svetu hkrati predložila predlog prerazporeditve zneska v višini 1 493 407 EUR v ustrezno proračunsko vrstico. 54.S sprejetjem tega predloga sklepa o uporabi ESPG Komisija hkrati sprejme sklep o finančnem prispevku, ki se šteje za sklep o financiranju v smislu člena 110 finančne uredbe. Ta sklep o financiranju začne veljati na datum, ko Evropski parlament in Svet uradno obvestita Komisijo o odobritvi proračunske prerazporeditve. 2021/0337 (BUD) Predlog SKLEP EVROPSKEGA PARLAMENTA IN SVETA o uporabi Evropskega sklada za prilagoditev globalizaciji za presežne delavce na podlagi vloge Italije – EGF/2021/003 IT Porto Canale EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013 ter zlasti člena 15(1) Uredbe, ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev, ter zlasti točke 9 Sporazuma, ob upoštevanju predloga Evropske komisije, ob upoštevanju naslednjega: (1)Namen Evropskega sklada za prilagoditev globalizaciji za presežne delavce (ESPG) sta izkazovanje solidarnosti in spodbujanje dostojne in trajnostne zaposlitve v Uniji z zagotavljanjem podpore presežnim delavcem in samozaposlenim osebam, ki so prenehale opravljati dejavnost, v primeru velikih prestrukturiranj ter pomoči pri tem, da se čim prej vrnejo v dostojno in trajnostno zaposlitev. (2)Sredstva ESPG ne smejo presegati najvišjega letnega zneska 186 milijonov EUR (v cenah iz leta 2018), kot je določeno v členu 8 Uredbe Sveta (EU, Euratom) 2020/2093. (3)Italija je 15. julija 2021 vložila vlogo za uporabo ESPG v zvezi s presežnimi delavci v Porto Industriale di Cagliari SpA v Italiji. Vloga je bila dopolnjena z dodatnimi informacijami, predloženimi v skladu s členom 8(5) Uredbe (EU) 2021/691. Navedena vloga izpolnjuje pogoje za finančni prispevek iz ESPG iz člena 13 Uredbe (EU) 2021/691. (4)V skladu s členom 4(3) Uredbe (EU) 2021/691 se vloga Italije šteje za sprejemljivo, saj je ozemlje, na katero se nanašajo odpusti, majhen trg dela, odpusti pa resno vplivajo na zaposlenost in regionalno gospodarstvo. (5)Zato bi bilo treba uporabiti ESPG, da se zagotovi finančni prispevek v višini 1 493 407 EUR za vlogo, ki jo je vložila Italija. (6)Da bi čim bolj skrajšali čas, potreben za uporabo ESPG, bi bilo treba ta sklep uporabljati od datuma sprejetja – SPREJELA NASLEDNJI SKLEP: Člen 1